**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Ένωσης Υπαλλήλων Πυροσβεστικού Σώματος Περιφέρειας Βορείου Αιγαίου .**

Τηλ.: **6974055854**,fax: **2674022211**,web site: **www.eakp.gr**,email:[**info@eakp.gr**](mailto:info@eakp.gr)

**Μυτιλήνη 18 Νοεμβρίου 2018**

**Προς: Όλα τα μέλη της Ε.Υ.Π.Σ. Βορείου Αιγαίου**

**ΚΑΛΕΣΜΑ ΣΥΜΜΕΤΟΧΗΣ ΣΤΗ ΓΕΝΙΚΗ ΣΥΝΕΛΕΥΣΗ ΤΗΣ ΕΝΩΣΗΣ**

**Συναδέλφισσες – Συνάδελφοι**

Πριν από περίπου δύο εβδομάδες η παράταξή μας, με ανακοίνωση, ενημέρωσε τους συναδέλφους για τα τεκταινόμενα του τελευταίου Διοικητικού Συμβουλίου, για όλες τις αντικαταστατικές ενέργειες των μελών του προεδρείου αλλά και για την πρόθεση τους να συνεχίσουν να παραβιάζουν τις καταστατικές αρχές λειτουργίας της Ένωσης μας. Με πρόσχημα και μοναδική τους έγνοια την μαζικότερη προσέλευση **ψηφοφόρων** την 17η Δεκεμβρίου, λόγο της συμμετοχής των υπαλλήλων στις εορταστικές εκδηλώσεις που θα γίνουν στις εγκαταστάσεις της υπηρεσίας, αποφάσισαν να επισπεύσουν τις διαδικασίες της Γενικής Συνέλευσης και των εκλογών.

Συνάδελφοι όπως τονίζουμε επανειλημμένα σε κάθε ευκαιρία σε όλες μας τις περιοδείες, μόνο η ουσιαστική συμμετοχή σε όλες τις διεργασίες του σωματείου μπορεί να ανατρέψει το κλίμα αδράνειας και να φέρει αποτελέσματα προς όφελος των εργαζομένων. Η πρακτική που ακολουθείται σήμερα από την πλειοψηφία της Διοίκησης και στην Ένωση μας αλλά και την ομοσπονδία, στην ουσία απομακρύνει τους συναδέλφους από την συνδικαλιστική δράση και την διεκδίκηση καλύτερων συνθηκών εργασίας και τους αξιοποιεί μόνο ψηφοθηρικά. Με αυτόν τον τρόπο, συνάδελφοι, εκλέγονται και στην ομοσπονδία αντιπρόσωποι από δήθεν ανεξάρτητα ψηφοδέλτια όπου στα συνέδρια στηρίζουν τις κομματικές παρατάξεις που ευθύνονται για την κατάντια του συνδικαλιστικού κινήματος. Γίνονται δηλαδή οι συνάδελφοι, εν αγνοία τους, ψηφοφόροι όλων εκείνων των ηγεσιών που λάμπουν διά της απουσίας τους από κάθε πρόβλημα που μας απασχολεί και είναι καταδικασμένες στην συνείδηση όλων μας.

**Συναδέλφισσες - Συνάδελφοι**

Θεωρούμε ότι η έκδοση ασφαλιστικών μέτρων που ήταν υποχρέωση της παράταξής μας να προβεί ώστε να προστατέψει την λειτουργία της Ένωσης, τουλάχιστον αυτή την στιγμή πιθανότατα να δημιουργήσουν μια στασιμότητα για μεγάλο διάστημα, γεγονος που δεν εξυπηρετεί τον αντεικιμενικο στόχο της παράταξής μας που δεν ειναι άλλος απο την ουσιαστική λειτουργία της ένωσης και τον αγωνιστικό προσανατολισμό της. Πιστεύουμε πως είναι χρησιμότερο για την Ένωση μας η καθολική συμμετοχή των συναδέλφων στη διαδικασία της Γενικής Συνέλευσης και η καταδίκη των πρακτικών που εκφυλίζουν τη λειτουργία του συνδικαλιστικού οργάνου από τα ίδια τα μέλη. Σας καλούμε όλους να δώσουμε δυναμικό παρόν στη συνέλευση να στηρίξουμε το αγωνιστικό πλαίσιο της Ε.Α.Κ.Π. και να δεσμεύσουμε το Διοικητικό Συμβούλιο για την υλοποίηση των αποφάσεων της. Ήδη έχουμε αρχίσει να βιώνουμε τα αποτελέσματα των αντιλαϊκών πολιτικών, που καταγγέλθηκαν πολλές φορές από την παράταξή μας. Οι συνέπειες από τις ελλείψεις κυρίως σε προσωπικό και μέσα, συνέπεια της υποχρηματοδότησης, φάνηκαν και κατά την διάρκεια των μεγάλων συμβάντων το καλοκαίρι αλλά και στη καθημερινότητα μας, αφού υπάρχει δυσκολία ακόμα και να στελεχωθεί η βάρδια φυλακής σε πολλά κλιμάκια και υπηρεσίες. Για να μην μπει λοιπόν η Ένωση μας σε μια περιπέτεια που μπορεί να λειτουργήσει ανασταλτικά από το κύριο καθήκον της, σας καλούμε με τη συμμετοχή σας να αντιστρέψουμε εμείς οι ίδιοι το κλίμα αδράνειας που έχει καταφέρει η σημερινή διοίκηση να επιβάλει.

**Τα μέλη του Δ.Σ. της Ε.Υ.Π.Σ. Βορείου Αιγαίου**

**Παράλαιμος Λευτέρης – Τσαχάς Γιώργος**